CELEX: 32017R0874
Language: sl
Date: 2017-05-22 00:00:00
Title: Uredba Komisije (EU) 2017/874 z dne 22. maja 2017 o spremembi Priloge III k Uredbi (ES) št. 1333/2008 Evropskega parlamenta in Sveta glede uporabe butana (E 943a), izobutana (E 943b) in propana (E 944) v pripravkih barvila (Besedilo velja za EGP. )

23.5.2017   
            
            
               SL
            
            
               Uradni list Evropske unije
            
            
               L 134/18
            
         UREDBA KOMISIJE (EU) 2017/874
   z dne 22. maja 2017
   o spremembi Priloge III k Uredbi (ES) št. 1333/2008 Evropskega parlamenta in Sveta glede uporabe butana (E 943a), izobutana (E 943b) in propana (E 944) v pripravkih barvila
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               Priloga III k Uredbi (ES) št. 1333/2008 določa seznam Unije aditivov za živila, odobrenih za uporabo v aditivih za živila, encimih za živila, aromah za živila in hranilih, ter pogoje njihove uporabe.
            
         
               (2)
            
            
               Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
            
         
               (3)
            
            
               Zahtevek za odobritev uporabe butana (E 943a), izobutana (E 943b) in propana (E 944) kot potisnih plinov v pripravkih barvil iz skupine II in skupine III, kot je določeno v delu C Priloge II k Uredbi (ES) št. 1333/2008, je bil predložen 26. januarja 2016. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008.
            
         
               (4)
            
            
               Butan, izobutan in propan, uporabljeni kot potisni plini, lahko ustvarijo potreben pritisk za potis pripravkov barvil iz razpršila, da se dobi primerna enakomerna pokritost z barvili na živilih.
            
         
               (5)
            
            
               Znanstveni odbor za hrano je leta 1991 ocenil varnost propana, butana in izobutana kot ekstrakcijskih topil in ugotovil, da je bila taka uporaba sprejemljiva ob upoštevanju mejne vrednosti ostankov v živilih 1 mg/kg za vsako snov (3).
            
         
               (6)
            
            
               Znanstveni odbor za hrano je leta 1999 podal mnenje o propanu, butanu in izobutanu kot potisnih plinih za aerosolne razpršilce za kuhanje na osnovi rastlinskega olja in emulzijske razpršilce za kuhanje na vodni osnovi (4), v katerem je ugotovil, da zaradi nizke ravni ostankov potisnih plinov uporaba za pečenje in cvrtje s toksikološkega vidika nista zaskrbljujoči.
            
         
               (7)
            
            
               Analitski podatki, ki jih je zagotovil vložnik, so potrdili, da so ostanki butana (E 943a), izobutana (E 943b) in propana (E 944) eno uro po razpršitvi različnih živil pod mejno vrednostjo 1 mg/kg.
            
         
               (8)
            
            
               V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge III k Uredbi (ES) št. 1333/2008 zaprositi za mnenje Evropsko agencijo za varnost hrane (v nadaljnjem besedilu: Agencija), razen če navedena posodobitev ne bo imela učinka na zdravje ljudi. Ker odobritev uporabe butana (E 943a), izobutana (E 943b) in propana (E 944) kot potisnih plinov v pripravkih barvil pomeni posodobitev navedenega seznama, ki ne bo imela učinka na zdravje ljudi, Agencije ni treba zaprositi za mnenje.
            
         
               (9)
            
            
               Zato je primerno odobriti uporabo butana (E 943a), izobutana (E 943b) in propana (E 944) kot potisnih plinov v pripravkih barvil iz skupine II in skupine III, kot je določeno v delu C Priloge II k Uredbi (ES) št. 1333/2008. Zaradi tveganja vžiga in časa, potrebnega za zmanjšanje ravni potisnih plinov pod mejo 1 mg/kg, je ustrezno odobriti samo poklicno uporabo za zagotovitev, da se spoštujejo standardizirani industrijski protokoli in da čas med razprševanjem in zaužitjem zadostuje za izpolnitev sprejemljive mejne vrednosti ostankov.
            
         
               (10)
            
            
               Prilogo III k Uredbi (ES) št. 1333/2008 bi bilo zato treba ustrezno spremeniti.
            
         
               (11)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. maja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  Poročila Znanstvenega odbora za hrano, devetindvajseta serija, 1992.
   
      (4)  Mnenje o propanu, butanu in izobutanu kot potisnih plinih za aerosolne razpršilce za kuhanje na osnovi rastlinskega olja in emulzijske razpršilce za kuhanje na vodni osnovi. Znanstveni odbor za hrano, 29.3.1999.
   
      PRILOGA
      V delu 2 Priloge III k Uredbi (EU) št. 1333/2008 se za vnosom za E 903 vstavijo naslednji vnosi:
      
         
                     „E 943a
                  
                  
                     butan
                  
                  
                     1 mg/kg v končnem živilu
                  
                  
                     pripravki barvil iz skupine II in skupine III, kot je določeno v delu C Priloge II (samo za poklicno uporabo)
                  
               
                     E 943b
                  
                  
                     izobutan
                  
                  
                     1 mg/kg v končnem živilu
                  
                  
                     pripravki barvil iz skupine II in skupine III, kot je določeno v delu C Priloge II (samo za poklicno uporabo)
                  
               
                     E 944
                  
                  
                     propan
                  
                  
                     1 mg/kg v končnem živilu
                  
                  
                     pripravki barvil iz skupine II in skupine III, kot je določeno v delu C Priloge II (samo za poklicno uporabo)“